ก่อนจะมีประจำเดือน อวัยวะเพศฝั่งด้านซ้ายจะมีอาการบวม แดง แต่พอประจำเดือนหาย ก็จะยุบตามไปด้วย เป็นแบบนี้ต้องทานยาอะไรค่ะ แล้วที่เป็นแบบนี้เรียกว่าโรคอะไรค่ะ
สวัสดีค่ะ การที่ผิวหนังบริเวณอวัยวะเพศภายนอกบวมแดงเฉพาะเวลาที่มีประจำเดือน อาจเกิดจากการแพ้ระคายเคืองต่อผ้าอนามัยที่ใส่ก็ได้ หรืออาจเกิดจากการี่ผิวหนังเปียกชื้นและเกิดการเสียดสีกับผ้าอนามัยหรือกางเกงใน ทำให้ผิวหนังบวมแดงได้ค่ะหากไม่ได้มีอาการคันมากร่วมด้วย และเมื่อประจำเดือนหมด อาการบวมแดงหายไป ก็ไม่ได้ถือว่าอันตรายอะไร แนะนำควรเลือกใช้ผ้าอนามัยชนิดที่ไม่ผสมน้ำหอม ใส่แล้วไม่รู้สึกระคายเคืองต่อผิวหนัง และควรเปลี่ยนทุกๆ 3-4 ชั่วโมง แม้เลือดจะยังไม่เต็มผ้าอนามัยก็ตาม เพื่อป้องกันการหมักหมมจนมีการเจริญเติบโตของเชื้อโรค หลังการปัสสาวะและอุจจาระ ต้องเช็ดให้แห้ง และไม่ควรใช้น้ำยาสวนล้างช่องคลอดใดๆ ใช้เพียงน้ำเปล่าล้างในขณะที่อาบน้ำก็เพียงพอค่ะแต่หากผิวหนังมีการบวมแดงต่อเนื่อง มีอาการคันมากร่วมด้วย มีตุ่มหรือแผลเกิดขึ้น หรือมีตกขาวที่ผิดปกติร่วม ก็ควรไปพบแพทย์เพื่อตรวจรักษาค่ะ